সুরেশ সিং ওয়ানজাম

সুরেশ সিং ওয়ানজাম (হিন্দি: सुरेश सिंह वांगजाम, ইংরেজি: Suresh Singh Wangjam; জন্ম: ৭ আগস্ট ২০০০; সুরেশ সিং নামে সুপরিচিত) হলেন একজন ভারতীয় পেশাদার ফুটবল খেলোয়াড়। তিনি বর্তমানে ভারতের পেশাদার ফুটবল লীগের শীর্ষ স্তর ইন্ডিয়ান সুপার লিগের ক্লাব বেঙ্গালুরু এবং ভারত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন। ২০১৬–১৭ মৌসুমে, ভারতীয় ফুটবল ক্লাব এআইএফএফ এলিটের যুব পর্যায়ের হয়ে খেলার মাধ্যমে সুরেশ ফুটবল জগতে প্রবেশ করেছেন এবং পরবর্তীকালে বেঙ্গালুরুর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ভারতীয় ক্লাব ইন্ডিয়ান অ্যারোসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্ডিয়ান অ্যারোসের হয়ে দুই মৌসুমে ৩৩ ম্যাচে অংশগ্রহণ করার পর তিনি ভারতীয় ক্লাব বেঙ্গালুরুতে যোগদান করেছেন। ২০১৫ সালে, সুরেশ ভারত অনূর্ধ্ব-১৭ দলের হয়ে ভারতের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ভারতের বয়সভিত্তিক দলের হয়ে খেলার পর, তিনি ২০২১ সালে ভারতের হয়ে আন্তর্জাতিক পর্যায়ে অভিষেক করেছেন; ভারতের জার্সি গায়ে তিনি এপর্যন্ত ১১ ম্যাচে ১টি গোল করেছেন। সুরেশ সিং ওয়ানজাম ২০০০ সালের ৭ই আগস্ট তারিখে ভারতের মণিপুরে জন্মগ্রহণ করেছেন এবং সেখানেই তার শৈশব অতিবাহিত করেছেন। সুরেশ ভারত অনূর্ধ্ব-১৭ এবং ভারত অনূর্ধ্ব-২০ দলের হয়ে খেলার মাধ্যমে ভারতের প্রতিনিধিত্ব করেছেন। ভারত অনূর্ধ্ব-১৭ দলের হয়ে তিনি ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে তার দল উক্ত আসরের গ্রুপ পর্ব থেকেই বিদায় নিয়েছিল। এই আসরে তিনি ২ ম্যাচে অংশগ্রহণ করেছিলেন। ভারতের বয়সভিত্তিক দলের হয়ে তিনি প্রায় ৩ বছরে ৩২ ম্যাচে অংশগ্রহণ করে ৮টি গোল করেছেন। ২০২১ সালের ২৫শে মার্চ তারিখে, মাত্র ২০ বছর, ৭ মাস ও ১৮ দিন বয়সে, ডান পায়ে ফুটবল খেলায় পারদর্শী সুরেশ ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ভারত ১–১ গোলে ড্র করেছিল। জাতীয় দলের হয়ে অভিষেকের ৬ মাস ও ২১ দিন পর, ভারতের জার্সি গায়ে প্রথম গোলটি করেছেন; ২০২১ সালের ১৬ই অক্টোবর তারিখে, নেপালের বিরুদ্ধে ম্যাচের ৫০তম মিনিটে মুহাম্মদ ইয়াসিরের অ্যাসিস্ট হতে ভারতের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ২৩ অক্টোবর ২০২১ পর্যন্ত হালনাগাদকৃত। "India - 2017 FIFA U17 World Cup"। Fifa.com। ৪ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৭।  "India [U17] - Squad U17 World Cup 2017 India"। worldfootball.net। ২৭ নভেম্বর ২০২০। সংগ্রহের তারিখ ৩০ সেপ্টেম্বর ২০২১।  "India [U17] - AppearancesU17 World Cup 2017"। worldfootball.net (ইংরেজি ভাষায়)। ২৭ নভেম্বর ২০২০। সংগ্রহের তারিখ ৩০ সেপ্টেম্বর ২০২১।  "India - Oman 1:1 (Friendlies 2021, March)"। worldfootball.net। ২৭ নভেম্বর ২০২০। সংগ্রহের তারিখ ৩০ সেপ্টেম্বর ২০২১।  "Oman - India, Mar 25, 2021 - International Friendlies - Match sheet"। Transfermarkt (ইংরেজি ভাষায়)। ২৫ মার্চ ২০২১। সংগ্রহের তারিখ ৩০ সেপ্টেম্বর ২০২১।  "Oman vs. India - 25 March 2021"। Soccerway। ২৫ মার্চ ২০২১। সংগ্রহের তারিখ ৩০ সেপ্টেম্বর ২০২১।  Strack-Zimmermann, Benjamin (২৫ মার্চ ২০২১)। "Oman vs. India (1:1)"। National Football Teams। সংগ্রহের তারিখ ৩০ সেপ্টেম্বর ২০২১।  "India vs Nepal SAFF Championship 2021 Final HIGHLIGHTS: Sunil Chhetri, Suresh Singh, Abdul Samad On Target as India Beat Nepal 3-0"। News18। ২০২১-১০-১৬। সংগ্রহের তারিখ ২০২১-১০-২৩।  Apte, Tanay। "SAFF Championship 2021 Final: Yasir provides second half spark as India claim crown"। Sportskeeda APP is the No 1 Personalised Sports APP available today. Just select your fav teams & players and you are done। সংগ্রহের তারিখ ২০২১-১০-২৩।  "India - Nepal, Oct 16, 2021 - Match sheet"। Transfermarkt (ইংরেজি ভাষায়)। ২০২১-১০-১৬। সংগ্রহের তারিখ ২০২১-১০-২৩।  Strack-Zimmermann, Benjamin (২০২১-১০-১৬)। "India vs. Nepal (3:0)"। National Football Teams। সংগ্রহের তারিখ ২০২১-১০-২৩।  "India vs. Nepal - Football Match Summary - October 16, 2021"। ESPN। ২০২১-১০-১৬। সংগ্রহের তারিখ ২০২১-১০-২৩।  "India vs. Nepal - 16 October 2021"। Soccerway। ২০২১-১০-১৬। সংগ্রহের তারিখ ২০২১-১০-২৩।  সকারওয়েতে সুরেশ সিং ওয়ানজাম (ইংরেজি) ট্রান্সফারমার্কেটে সুরেশ সিং ওয়ানজাম (ইংরেজি) ওয়ার্ল্ডফুটবল.নেটে সুরেশ সিং ওয়ানজাম (ইংরেজি) ইএসপিএন এফসিতে সুরেশ সিং ওয়ানজাম (ইংরেজি) ন্যাশনাল-ফুটবল-টিমস.কমে সুরেশ সিং ওয়ানজাম (ইংরেজি)